32003R1112
L 158/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1112/2003 НА КОМИСИЯТА
от 26 юни 2003 година
за изменение на Регламент (ЕО) № 2377/2002 относно откриване и управление на тарифни квоти на Общността за ечемик за пивоварни цели с произход от трети страни и за дерогация от Регламент (ЕИО) № 1766/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазарите на зърнени култури (1), последно изменен с Регламент (ЕО) № 1104/2003 (2), и по-специално член 12, параграф 1 от него,
като взе предвид Решение 2003/253/ЕО на Съвета от 19 декември 2002 г. относно сключването на Споразумение под формата на размяна на писма между Европейската общност и Канада съгласно член ХХVIII на ГАТТ 1994 за изменение на отстъпките за някои зърнени продукти, предвидени в списъка CXL (EO), приложен към ГАТТ 1994 (3), и по-специално член 2 от него,
като взе предвид Решение 2003/254/ЕО на Съвета от 19 декември 2002 г. относно сключването на Споразумение под формата на размяна на писма между Европейската общност и Съединените американски щати, с което се изменят отстъпките за някои зърнени продукти, предвидени в списък CXL (EO), приложен към ГАТТ 1994 (4), и по-специално член 2 от него,
като има предвид, че:
(1)
Регламент (ЕО) № 2377/2002 на Комисията (5), последно изменен с Регламент (ЕО) № 626/2003 (6), въвежда тарифна квота за внос на 50 000 t ечемик за пивоварни цели, с код по КН 1003 00.
(2)
Регламент (ЕО) № 2377/2002 на Комисията беше приет първоначално за преходен период от 1 януари 2003 г. до 30 юни 2003 г., докато се очакваха измененията на Регламент (ЕО) № 1766/92. Тъй като разпоредбите на този регламент действаха задоволително през споменатия период е уместно да се прилагат за постоянно.
(3)
Следователно трябва да се измени съответно Регламент (ЕО) № 2377/2002.
(4)
Мерките, предвидени в настоящия регламент, са съобразени със становището на Управителния комитет за зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 14, параграф 3 от Регламент (ЕО) № 2377/2002 се заличава.
Член 2
Настоящият регламент влиза в сила на третия ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 2003 година.